text: Fríggjakvøldið verður fyrsta fótbóltsuppgerðin úr Betri Deild at síggja á Skarv, føroyska spæli- og skeinkistaðnum í Keypmannahavn
text: #000001
text: Havnar Bóltfelag eigur heimadystin í Gundadali, tá føroyameistararnir úr Klaksvík, KÍ, vitja høvðusstaðin. Dysturin millum HB og KÍ ferð óiva at hoyrast um alla Havnina og kann gerast ársins dystur í føroyskum liðfótbólti.
text: #000002
text: KÍ er fimm stig frammanfyri HB og hava spælt ein dyst færri. HB eigur flest FM-heiti og bæði feløgini eru stovnað í 1904.
text: #000003
text: – Timingin er sera góð til hendan spennandi útsetta dystin bæði í Gundadali og á Skarv, tí flest hava frí í vikuskiftinum, fortelur promotarin á Skarv, Edmund S. Jacobsen, sum hevur fingið stuðul úr Føroyum, m.a. fótbóltstroyggjur at pynta veggirnar á Skarv, fyribils úr HB, TB, ÍF og SÍ umframt landsliðstroyggjur bæði frá hondbólts- og fótbóltsliðunum.
text: #000004
text: Seinastu vikurnar hevur Skarv á Pilestræde 43 gjørt nógv burturúr at vísa føroyskan fótbólt – fyrst evropeiska ævintýrið hjá KÍ og síðani landsliðið í EM-undankappingini.
text: #000005
text: Oddabrakið millum HB og KÍ úr Betri Deildini byrjar í kvøld kl. 19:00 danska tíð. HB hevur premieru á Skarv, og tað er sættu ferð fyri KÍ. Dyrnar lata upp kl. 18:00
text: #000006